2017. gada Noteikumi Nr.

Rīgā (prot. Nr.   .§)

**Grozījumi Ministru kabineta 2009. gada 27. oktobra noteikumos Nr. 1250"Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā"**

Izdoti saskaņā ar

Zemesgrāmatu likuma 106. panta otro daļu

Izdarīt Ministru kabineta 2009. gada 27. oktobra noteikumos Nr.1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā " (Latvijas Vēstnesis, 2009, 175. nr.; 2013, 230. nr.; 2015, 80. nr.) šādus grozījumus:

1. Papildināt noteikumus ar 6.1 punktu šādā redakcijā:

"6.1 Pirmajam nekustamam īpašumam, ko iegūst daudzbērnu ģimenes vecāks piemēro šo noteikumu 6. punktā minēto valsts nodevas likmi. Vecāka atbilstību daudzbērnu ģimenes statusam apliecina uz nostiprinājuma lūguma iesniegšanas brīdi derīga Latvijas Goda ģimenes apliecība "3+ Ģimenes karte" par ko nostiprinājuma lūguma papildnosacījumos izdarīta atzīme.".

2. Izteikt noteikumu 10.punktu šādā redakcijā:

"10. Ja nekustamo īpašumu atsavina pret pienākumiem, tad pienākuma vērtība atbilst Ministru kabineta noteiktam trūcīgas personas ienākumu līmenim pielīdzinātiem ienākumiem, ja attiecīgās republikas pilsētas vai novada pašvaldības institūcija nav informējusi zemesgrāmatu nodaļu par lielāku pienākuma vērtību. Republikas pilsētas vai novada pašvaldības institūcijas noteiktā pienākumu vērtība ir spēkā līdz brīdim, kad zemesgrāmatu nodaļa saņēmusi informāciju par republikas pilsētas vai novada pašvaldības institūcijas noteiktās pienākuma vērtības izmaiņām.".

Ministru prezidents Māris Kučinskis

Tieslietu ministrs Dzintars Rasnačs